**Білім беру саласы:** Шығармашылық.

**Оқу іс-әрекеттері:**Мүсіндеу

**Тақырыбы:** «Түймедақ»

**Мақсаты:** а) Қамырды қолдана отырып өз шығармашылықтарын ояту.Түс ерекшеліктерін ажырата отырып гүлді мүсіндеуге үйрету.

ә) Бала қиялын, ұсақ қол қимылдарын дамыту.

б) Еңбекқорлыққа,ұқыптылыққа тәрбиелеу.

**Қолданылатын құралдар:** хат, алжапқыштар, картон-фон, гүлдер, түрлі-түсті тұзды қамыр, кескіштер, сүлгі, су

|  |  |  |
| --- | --- | --- |
| **Іс - әрекет кезеңдері** | **Тәрбиешінің әрекеті** | **Баланың әрекеті** |
| Мотивациялық- қозғаушылық | -Балалар, біз бүгін сендермен шеберханаға келдік.Шеберхана не үшін келдік деп ойлайсыңдар?Дұрыс айтасындар, шеберханада шеберханашы түрлі мүсіндер, суреттер салады екен.Ал, таңертең мен компьютерімді ашсам, электрондық поштама хат келіпті, оны ашып қарасам ол видео таспа екен. Бірақ, мен ол видеоны қараған жоқпын, сендермен бірге көрейін деп шештім. Ал, енді видеоны тамашалайық. | Балалардың жауабы-Шеберханада шеберлер әр түрлі мүсіндер, суреттер салады.Видео таспаны қарайды |
| Үйымдастырушылық – ізденушілік |  Міне, балалар, біз сендермен «Гүлдер алаңқайына» келдік.**Гүлдер Ханшайымы:** -Сәлеметсіңдер ме, балалар! «Гүлдер алаңқайына» қош келдіңдер! Мен сендерге жұмбақ жасырамын, осы жұмбақтың шешімі арқылы зертханалық жұмысымызды жалғастырамыз. Ол үшін сендер жұмбақты шешулерің керек.**Жұмбақ:** Аппақ өңі тартымды,Қасиетті гүл қашаңғыХалық одан әртүрліДәрі-дәрмек жасайды.Жауабы?Дұрыс айтасыңдар. Ол түймедақ гүлі. - Енді осы түймедақ гүлін тұзды қамырмен мүсіндейміз. Тәрбиеші түймедақ гүлді мүсіндеу жолдарын көрсетіп, түсіндіреді. **Сергіту сәті:****Музыкалық**Картон фонға сары түсті қақпақшаны орналастырамыз. Келесі ақ түсті қамырды алып, оны домалақтап, бас бармақпен ортасын үңгиміз, сұқ саусақпен жалпақтап, гүлдін жапырақтарына келтіреміз. Келесі, жасыл түсті қамырды алып, сабағымен жапырағын жасаймыз. Ол үшін ең алдымен бір бөлікті қамырды екіге бөлеміз. Кішкентай және үлкен бөліктер шығуы керек. Кішкентай бөлігінен сабығын, ал үлкен бөлігін екіге бөліп, жапырақтарын жасаймыз. Кескішті қолдана отырып, жапырақтарды әшекейлейміз. Сендерге түсінікті болса, түймедақ гүлін мүсіндеуге кірісейік. | Балалар шеберханаға келеді.Экранға назар аударады.Жұмбақты мұқият тыңдайды.Жұмбақтың жауабын табады./Түймедақ/Балалар тәрбиешінің көрсетуімен гүлді мүсіндей бастайды.Бойларын сергітедіТәрбиеші мүсіндей жолдарымен таныстырады.Балалар түймедақ гүлінің мүсінің жасайды |
| Рефлексиялық- түзетушілік | -Балалар, барлықтарың түймедақ гүлін әдемі мүсіндедіңдер! Осы әдемі түймедақ гүлін мына алқапқа орналастырыңдар. Бұл «Түймедақ гүлдерінің алаңқайы» болады.-Бүгінгі оқу қызметінде тұзды қамырмен түймедақтың мүсінін жасау ұнады ма? Несімен ұнады?Ал кімге қиын болды? Неге қиын болды? Балалар, қараңдаршы, мына менің компьютеріме тағы да хат келіп тұр. Ашып көрейік. **Гүл Ханшайымы:** Жарайсыңдар, балалар! Мен сендерге сенгенмін. Енді сендерде де өз түймедақ алаңқайларың да пайда болды. Мына, менің сендерге деген сый-сыйапатымды қабыл алыңдар. Рахмет.Келесі кездескенше сау болыңдар! | Балалар назарын картон фонға аударады Балалар өздері жасаған гүлдерді алаңқайға орналастырады Ұнады. |

**Күтілетін нәтиже:**

**Біледі:** гүлдердің атауларын, түстерін;

**Меңгереді:** әртүрлі тәсілдерді пайдалана отырып мүсіндеуді;

**Игереді:** гүлдер түрлерін, кескішті пайдалануды.